Kabupaten Bangka
Koordinat: 1°54′ LS 105°53′ BT
Kabupaten Bangka adolah salah satu Daerah Tingkat II di provinsi Kepulauan Bangka Belitung. Kabupaten Bangka baribu kota di kecamatan Sungailiat jo jumlah panduduak sabanyak 318.756 jiwa (2019) dan kapadatan panduduak 108,03 jiwa/km2.[1]
Geografis[suntiang | suntiang sumber]
Kabupaten Bangka marupokan salah satu kabupaten di provinsi Kepulauan Bangka Belitung nan mampunyoi laweh wilayah mancapai 2.950,68 km2. Kabupaten iko sacaro administratif tabagi manjadi salapan kecamatan, yaitu Kecamatan Mendo Barat, Kecamatan Merawang, Kecamatan Puding Besar, Kecamatan Sungailiat, Kecamatan Pemali, Kecamatan Bakam, Kecamatan Belinyu, dan Kecamatan Riau Silip. Dari saluruah kecamatan tasabuik, Kecamatan Mendo Barat marupokan kecamatan paliang laweh nan mancapai 19,33 % wilayah kabuapten, sadangkan Kecamatan Pemali marupokan kecamatan paliang sampik nan anyo mancapai 4,33% wilayah kabupaten.[4]
Tanah di Kabupaten Bangka mampunyoi pH di bawah limo, nan di dalamnyo takanduang mineral biji timah jo bahan galian sarupo pasia kuarsa, kaolin, jo batu gunuang. Sakitar 51% wilayah Kabupaten Bangka marupokan tanah nan bagalombang, 25% rawo jo bancah, 20 % lambah dari nan data inggo agak bagalombang, dan 4% babukik-bukik.[4]
Kabupaten Bangka marupokan kabupaten baiklim tropis. Pado taun 2019, suhu tatinggi di Kabupaten Bangka mancapai 34,9oC, sadangkan suhu paliang randah mancapai 22,5oC. Samantaro, intensitas rato-rato panyinaran matoari sagadang 58,9%.[4]
Bateh wilayah[suntiang | suntiang sumber]
Kabupaten Bangka mamiliki bateh wilayah sabagai barikuik;
Demografi[suntiang | suntiang sumber]
Agamo[suntiang | suntiang sumber]
Manuruik Sensus Panduduak taun 2019, persentase agamo panduduak Kabupaten Bangka adolah Islam 85,92%, kudian Buddha 7,81%, Kristen 3,46% (Protestan 2,35% jo Katolik 1,11%), Konghucu sarato kapicayoan 2,80% dan Hindu 0,02%.[1][5]
Etnis[suntiang | suntiang sumber]
Panduduak asali di Kabupaten Bangka adolah urang Malayu Bangka. Samantaro panduduak pandatang nan rami jumlahnyo adolah urang Tionghoa. Kaduo etnis iko dapek saliang bainteraksi sarato tajadi asimilasi. Semboyan fan ngin, to ngin jit jong ("Tionghoa jo Melayu sadarajaik") jo sepintu sedulang (mukasuiknyo gotong royong dalam babagai kagiatan) manjadi landasan utamo dalam interaksi sosial di antaro kaduonyo. Ritual Naber Laut, marupokan salah satu ritual adat Bangka nan maampagunokan unsua budaya Malayu Bangka jo Tionghoa.[6]
Bahaso[suntiang | suntiang sumber]
Salain bahaso Indonesia, bahaso daerah dipagunokan ju dalam tutua kato sahari-hari panduduak Kabupaten Bangka. Bahaso daerah nan juo manjadi basantara di Kabupaten Bangka adolah bahaso Malayu Bangka atau disingkek manjadi bahaso Bangka. Bahaso Bangka mampunyoi dialek-dialek antaro lain dialek Pangkalpinang, Sungailiat, Toboali, Mentok jo dialek Belinyu. Dialek Sungailiat jo Belinyu marupokan dialek nan taseba di Kabuapten Bangka.[7]
Rujuakan[suntiang | suntiang sumber]
- ↑ a b c d "Jumlah Penduduk Menurut Agama Kabupaten Bangka". www.bangkakab.bps.go.id. Diakses tanggal 24 Januari 2021.
- ↑ "Rincian Alokasi Dana Alokasi Umum Provinsi/Kabupaten Kota Dalam APBN T.A 2020" (PDF). www.djpk.kemenkeu.go.id. (2020). Diakses tanggal 24 Januari 2021.
- ↑ "Metode Baru Indeks Pembangunan Manusia 2019-2 020". www.bps.go.id. Diakses tanggal 24 Januari 2021.
- ↑ a b c "Badan Pusat Statistik Kabupaten Bangka". bangkakab.bps.go.id. Diakses tanggal 2021-10-03.
- ↑ "Kabupaten Bangka Dalam Angka 2016" Archived 2017-08-13 di Wayback Machine., diakses tanggal 13 Agustus 2017
- ↑ Satya, Melia Seti (2015-06-29). "STRATEGI MASYARAKAT ETNIS TIONGHOA DAN MELAYU BANGKA DALAM MEMBANGUN INTERAKSI SOSIAL UNTUK MEMPERKUAT KESATUAN BANGSA : Studi Etnografi Pada Masyarakat Etnis Tionghoa dan Melayu di Kota Sungailiat Kabupaten Bangsa" (dalam bahasa Inggris). Diakses tanggal 2021-10-03.
- ↑ Saputra, Putra Pratama; Afifulloh, M. (2020-06-19). "PEMETAAN PENGGUNAAN BAHASA MELAYU BANGKA". KREDO : Jurnal Ilmiah Bahasa dan Sastra (dalam bahasa Inggris). 3 (2): 307–321. doi:10.24176/kredo.v3i2.4560. ISSN 2599-316X.
min_Latn jav_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn bjn_Latn